གཞན་ཡང་ཇར་མན་བོད་རིགས་མཐུན་ཚོགས་ཀྱི་ཚོགས་གཙོ་བློ་བཟང་ཕུན་ཚོགས་ལགས་ཀྱིས་ཟབ་སྦྱོང་གོ་སྒྲིག་དང་ཟབ་ཁྲིད་གནང་མཁན་ལ་ཐུགས་རྗེ་ཆེ་ཞུ་གནང་འདུག་པ་མ་ཟད།ཇར་མན་བོད་རིགས་མཐུན་ཚོགས་ནས་མ་འོངས་པར་མུ་མཐུད་དབུ་མའི་ལམ་སྐོར་ཟབ་སྦྱོང་གོ་སྒྲིག་ཞུ་རྒྱུ་ཡིན་པའི་ཁས་ལེན་གནང་ཡོད།ཟབ་སྦྱོང་ཐོག་མཉམ་ཞུགས་གནང་མཁན་འཆི་མེད་ལགས་ཀྱིས་གསུང་དོན།ངས་ཐེངས་འདིའི་དབུ་མའི་ལམ་གྱི་ཟབ་སྦྱོང་འདི་འདྲའི་ཚགས་ཚུད་པོ་དང་བློ་སྐྱེད་ཆེན་པོ་ཞིག་བྱུང་གི་རེད་བསམ་མ་སོང་།ཅེས་བརྗོད་འདུགཐེངས་འདིའི་ཟབ་སྦྱོང་གོ་སྒྲིག་ཞུ་མཁན་ཇི་ནི་ཝ་ནང་རྟེན་གཞི་བྱས་པའི་བོད་ཀྱི་སྐུ་ཚབ་དོན་གཅོད་ལས་ཁུངས་ཡིན་པ་དང་།ཕྱི་དྲིལ་ལས་ཁུངས་མཉམ་འབྲེལ་རྒྱལ་ཚོགས་དང་འགྲོ་བ་མིའི་ཐོབ་ཐང་ཚན་པའི་འགན་འཛིན་སྐལ་ལྡན་མཚོ་མོ་ལགས་ཀྱིས་ཟབ་ཁྲིད་གནང་ཡོད་པ་བཅས།།